Om Thanvi : खुर्शीद अनवर ने आत्महत्या कर ली। लेकिन क्या इसे सचमुच आत्महत्या कहेंगे? मैं उन्हें एक संवेदनशील मगर जुझारू व्यक्ति के रूप में जानता था। इंस्टीट्यूट फार सोशल डेमोक्रेसी संस्था चलाते थे। मुझे नहीं पता था कि रघुपति सहाय 'फ़िराक़' गोरखपुरी ने कभी फिरकापरस्ती के खिलाफ कोई किताब लिखी थी। खुर्शीद अनवर वह छोटी-सी किताब न केवल ढूंढ़ लाए, उसे "हमारा सबसे बड़ा दुश्मन" नाम से हिंदी में दुबारा छापा भी। हिंदू और इसलामी कट्टरवाद के खिलाफ वे खुद निडर होकर लड़ते-जूझते थे।